b'\n_START_ARTICLE_\nGra\xc4\x8de (Beljak)\n_START_SECTION_\nZgodovina\n_START_PARAGRAPH_\nVas, ki se v listinah prvi\xc4\x8d pojavlja v letu 1163 je najdi\xc5\xa1\xc4\x8de keltskih grobov. Pri Mihaelskem ribniku (\xe2\x80\x9eMichaeler Teich\xe2\x80\x9c) se nahaja skupna elitnih gomilastih grobov iz starej\xc5\xa1e dobe hal\xc5\xa1tatske kulture. Rimska cesta je peljala skozi kasnej\xc5\xa1o vas.  Spominska plo\xc5\xa1\xc4\x8da lokalnega dru\xc5\xa1tva Landskron ( Vaj\xc5\xa1kra) spominja na nad 2000 let staro kultno mesto blizu male cerkvice ter na to, da se je tod kopalo srebro ter da je \xc5\xa1e mnogo neodkritih rovov, ki so neko\xc4\x8d bili v lasti raznih gospod: Oglej, Bamberg, Salzburg, Salzburg in Passau  ter drugih, kot Fuggerjev.  _NEWLINE_Vas je neko\xc4\x8d \xc5\xa1e pripadala robu slovenskega oz. kasneje dvojezi\xc4\x8dnega podro\xc4\x8dja ju\xc5\xbene Koro\xc5\xa1ke .\n_START_SECTION_\nPodru\xc5\xbeni\xc4\x8dna cerkev sv. Filipa in Jakoba\n_START_PARAGRAPH_\nCerkev sv. Filipa in Jakoba, ki le\xc5\xbei na vzhodnem robu naselja, je prvi\xc4\x8d omenjena v listini iz leta 1195/1196. Gre za cerkev v lasti samostana  Osoje iz 12. stoletja, kar je \xc5\xa1e enkrat zapisano v koru z letnico 1512. Leta 1949 je bolo odkritih  vrsto rimskih kamnov (t. i. spolij), ki so sedaj vgrajeni v zunanji zid cerkve. Leta 1987/89 je bila cerkev restavrirana in ob tem je pri\xc5\xa1lo tudi do izkopavanj.\n_START_SECTION_\nZunanjost\n_START_PARAGRAPH_\nStavba ima obliko male romanske cerkvice z nizkim korom, z lesenim vzhodnim stre\xc5\xa1nim stolpi\xc4\x8dem ter z o\xc5\xa1iljeno kapo in lesenim nadstre\xc5\xa1kom na zahodu.  Na ju\xc5\xbenem zidu in koru se nahajajo mala romanska okna. Streha je pokrita z lesenimi skodlami. Na ju\xc5\xbenem zunanjem zidu so vgrajeni \xc5\xa1tevilni rimski kamni z okraski: fragment pilastra, tritona (ki je bil pokvarjen \xc5\xa1ele v 2. polovici 20. stoletja odvandalov), friz z ornamentom, relief delfina ter fragment z vpraskano risbo jagnjeta z negotovo datitacijo.\n_START_SECTION_\nNotranjost\n_START_PARAGRAPH_\nDvoranska ladja z lesenim stropom, polkro\xc5\xbeni oporniki iz rimskih kamnov, kor  z ravnim stropom.  Zanimive  freske iz leta 1606 z mo\xc4\x8dnimi poznogotskimi elementi; na vzhodni strani kora sv. Rok in Bo\xc5\xa1tjan med s stebri oblikovano arhitekturo, na levi strani slavoloka Ana samotretja, tu ozna\xc4\x8dena z letnico 1606, v medaljon\xc4\x8dkih pasijon in oznanjenje. V boku slavoloka sv. Jakob z romarjem, ki moli (upodobitev ustanovitelja?)._NEWLINE_Stranski, neko\xc4\x8d glavni oltar v obliki  retabljev z letnico 1653 s posebno upodobitev milostnega stola.\n_START_SECTION_\nPosestvo Landskron (Vaj\xc5\xa1kra)\n_START_PARAGRAPH_\nPosestvo le\xc5\xbei ob cesti Max Lauritsch-Stra\xc3\x9fe, \xc5\xa1tev. 53-57 in je trinadstropno kubi\xc4\x8dno  poslopje s \xc4\x8dopasto streho s kamnito vratno preklado iz 1. polovice 18. stoletja.  Vrata v obzidju imajo zob\xc4\x8daste nadzidke.'